|  |  |  |
| --- | --- | --- |
|  |  |  |

**CONTRACT DE SERVICII SOCIALE**

 **1.** Părțile contractante

**1.1.** **DIRECTIA GENERALA DE ASISTENTA SOCIALA SI PROTECTIA COPILULUI SECTOR 1**, denumita in continuare furnizor de servicii, cu sediul în Bucuresti, sectorul 1, Bd. Maresal Averescu nr.17, codul de înregistrare fiscală nr. 15318810, contul nr. …………, deschis la Trezoreria Sector 1, reprezentat prin Doina Rozetty PRESCURĂ, Director General si prin Marius PETRE Director Economic, acreditată ca furnizor de servicii sociale prin Decizia Comisiei de acreditare a furnizorilor de servicii sociale a municipiului Bucureşti nr. 1488/03.07.2014.

**1.2**. D-na /Dl...........................................................................................................................................

denumit în continuare beneficiar, domiciliat /a în localitatea Bucuresti, str...................................., nr................,sectorul 1, CNP: ....................................., posesor al B.I./C.I. seria ...... nr. ................., eliberat/eliberată la data de .................... de Secţia de poliţie...................., statutul social (pensionar**,** fara venit, etc.), grad de dependență (dependent, semidependent, independent) tel..........................

**1.3.** REPREZENTAT prin d-nul/d-na...................................., in calitate ..................... denumit in continuare apartinator, cu domiciliul în localitatea Bucuresti, str. ................................., nr. ......, sectorul 1, posesor al B.I./C.I. seria ........., nr. ............... eliberat la data de ........... de Secţia de poliţie SPCLEP S1, biroul nr.........., tel................................, conform ........(Se precizează documentul) ......... nr. ........../data ..........., care atestă calitatea de reprezentant legal,

**2. având în vedere:**

2.1. cererea de acordare a serviciului social;

2.2. Planul de intervenție personalizat (PIP) nr. .............../data ......................., denumit în continuare Plan de servicii sociale;

2.3. Dispoziția Directorului General al DGASPC Sector 1 pentru stabilirea dreptului la servicii sociale nr. ................../......................;

convin asupra următoarelor:

**3. Definiții aplicabile prezentului contract:**

**3.1.** contractul pentru furnizarea de servicii sociale - actul juridic încheiat între un furnizor de servicii sociale și o persoană beneficiară de servicii sociale sau, după caz, părinții sau reprezentantul legal al copilului beneficiar de servicii sociale în conformitate cu prevederile [art. 45 alin. (1) din Legea asistenței sociale nr. 292/2011](https://legislatie.just.ro/Public/DetaliiDocumentAfis/280943), cu modificările și completările ulterioare, care exprimă acordul de voință al acestora în vederea acordării de servicii sociale;

**3.2.** furnizor de servicii sociale - persoană fizică sau juridică, publică ori privată, acreditată în vederea acordării de servicii sociale, care deține licență de funcționare pentru serviciile sociale care fac obiectul prezentului contract de servicii sociale, în conformitate cu prevederile [Legii nr. 197/2012](https://legislatie.just.ro/Public/DetaliiDocumentAfis/291680) privind asigurarea calității în domeniul serviciilor sociale, cu modificările și completările ulterioare;

**3.3.** beneficiar de servicii sociale - persoana aflată în situație de risc și/sau de dificultate socială, care necesită servicii sociale, conform planului de intervenție/planului de servicii sociale, și care are dreptul la servicii sociale ca măsură de asistență socială; persoanele beneficiare de servicii sociale sunt înregistrate în Registrul național de evidență a persoanelor beneficiare de servicii sociale, parte din sistemul integrat informatic de asistență socială, în conformitate cu prevederile [art. 44 alin. (5) din Legea nr. 292/2011](https://legislatie.just.ro/Public/DetaliiDocumentAfis/280943), cu modificările și completările ulterioare;

**3.4.** servicii sociale - ansamblul de măsuri și acțiuni realizate în cadrul serviciului social licențiat, prin personalul de specialitate pentru implementarea planului de servicii sociale în vederea atingerii obiectivelor prevăzute în planul de intervenție/planul de servicii sociale, în scopul prevenirii și depășirii unor situații de dificultate, vulnerabilitate sau dependență, prezervării autonomiei și protecției persoanei, prevenirii marginalizării și excluziunii sociale, promovării incluziunii sociale și creșterii calității vieții etc., cu respectarea standardelor minime obligatorii în baza cărora a fost licențiat serviciul social;

**3.5.** plan de servicii sociale - concept care include documentul întocmit de asistentul social/echipa interdisciplinară cu acordul și participarea persoanei beneficiare și/sau a reprezentantului legal, după realizarea evaluării complexe; în [Legea asistenței sociale nr. 292/2011](https://legislatie.just.ro/Public/DetaliiDocumentAfis/280943), cu modificările și completările ulterioare, este menționat ca plan de servicii sociale/plan individualizat de îngrijire și asistență, iar în legile speciale este menționat ca plan individualizat de protecție/plan de abilitare-reabilitare a copilului/program individual de reabilitare și integrare socială etc.;

**3.6.** consimțământul persoanei beneficiare - acordul exprimat de persoana beneficiară/părintele/reprezentantul legal și/sau, după caz, reprezentantul convențional, conform prevederilor legii, prin semnarea planului de servicii sociale și a contractului de servicii sociale cu privire la acordarea serviciilor sociale descrise în plan, anexă la contractul pentru furnizarea de servicii sociale;

**3.7.** forța majoră - eveniment mai presus de controlul părților, care nu putea fi prevăzut în momentul încheierii contractului și care face imposibilă executarea și, respectiv, îndeplinirea contractului, definit potrivit prevederilor [art. 1.351 din Codul civil](https://legislatie.just.ro/Public/DetaliiDocumentAfis/288566).

**4.** **Obiectul contractului**

**4.1.** Obiectul contractului îl constituie acordarea serviciilor sociale, cod serviciu social 8810CZ-V-I, prevăzute în planul de servicii sociale anexat la prezentul contract.

**4.2.** Locul de acordare a serviciului social (conform licenței de funcționare): Centrul de Zi Alzheimer (CZA) cu sediul în Strada Caraiman Nr. 33A, Sector 1, București.

**4.3.** Costul total al serviciului social - serviciile se acordă în regim gratuit.

**4.4.** Contribuția persoanei beneficiare, prevăzută în angajamentul de plată, anexă la prezentul contract - serviciile se acordă în regim gratuit.

**4.5.** Costul prevăzut în HCL Sector 1 pentru serviciile sociale este \_\_\_\_\_\_\_\_\_\_\_\_\_\_\_\_

5. Durata contractului

**5.1.** Durata contractului este de la data semnării, pe perioadă nedeterminată.

**6. Furnizorul de servicii sociale:**

**6.1.** respectă drepturile și libertățile fundamentale ale beneficiarului în acordarea serviciilor sociale, rezultate din prezentul contract;

**6.2.** acordă serviciile sociale prevăzute în planul de servicii, cu respectarea acestuia și a standardelor minime de calitate specifice serviciului;

**6.3.** depune toate diligențele pentru asigurarea continuității serviciilor sociale pentru beneficiar, inclusiv prin aplicarea planului de urgență în situația închiderii serviciului social;

**6.4.** informează beneficiarul cu privire la:

**6.4.1.** descrierea serviciilor sociale oferite și condițiile în care acestea sunt acordate, precum și activitățile specifice care se desfășoară în cadrul acestora;

**6.4.2.**regulamentul de ordine internă/regulile casei;

**6.4.3.** procedura de evaluare a satisfacției persoanei beneficiare și de evaluare a gradului de încredere a beneficiarilor și a reprezentanților legali ai acestora, după caz, cu privire la serviciile sociale acordate;

**6.4.4.** procedura de formulare a plângerilor și reclamațiilor cu privire la serviciile primite;

**6.4.5.** procedura privind identificarea, semnalarea și soluționarea cazurilor de abuz, neglijare, exploatare sau orice altă formă de violență, inclusiv tratamente inumane sau degradante;

**6.4.6.** participarea persoanelor care au calitatea de student, intern, voluntar în procesul de acordare a serviciilor sociale;

**6.5.** reevaluează periodic situația beneficiarului de servicii sociale și, după caz, completează și/sau revizuiește planul exclusiv în interesul acestuia;

**6.6.** respectă confidențialitatea datelor și informațiilor referitoare la beneficiarul de servicii sociale, conform prevederilor standardelor minime de calitate și ale [Regulamentului (UE) 2016/679](https://legislatie.just.ro/Public/DetaliiDocumentAfis/201834) al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE;

**6.7.** utilizează contribuția beneficiarului, dacă este prevăzută în contractul de servicii sociale, exclusiv pentru acoperirea cheltuielilor direct legate de acordarea serviciilor sociale destinate beneficiarului;

6.8. informează serviciul public de asistență în a cărui rază administrativ-teritorială își are domiciliul/reședința sau locuiește beneficiarul asupra nevoilor identificate și serviciilor sociale propuse a fi acordate;

**6.9.** utilizează date rezultate din implementarea contractului în scopul întocmirii de statistici, pentru dezvoltarea serviciilor sociale, cu respectarea legislației privind protecția datelor cu caracter personal;

**6.10.** respectă obligațiile privind asigurarea calității serviciilor sociale prevăzute în [Legea nr. 197/2012](https://legislatie.just.ro/Public/DetaliiDocumentAfis/291680) privind asigurarea calității în domeniul serviciilor sociale, cu modificările și completările ulterioare, prevederile legilor speciale și standardelor minime de calitate aplicabile.

**7**. **Persoana beneficiară de servicii sociale**

**7.1.** Drepturile persoanei beneficiare sunt cele prevăzute la [art. 36^1 din Legea asistenței sociale nr. 292/2011](https://legislatie.just.ro/Public/DetaliiDocumentAfis/280943), cu modificările și completările ulterioare, în regulamentul de organizare și funcționare al serviciului social, în standardele minime de calitate aplicabile, prevăzute în carta drepturilor persoanelor beneficiare aprobată de furnizorul de servicii sociale și prezentată persoanei beneficiare odată cu încheierea prezentului contract, în principal:

**7.1.1.** să i se respecte drepturile și libertățile fundamentale, fără discriminare;

**7.1.2.** să fie informată asupra situațiilor de risc, precum și asupra drepturilor sociale;

**7.1.3.** să i se comunice, în limbaj simplu, informații accesibile privind drepturile fundamentale și măsurile legale de protecție, precum și informații privind condițiile care trebuie îndeplinite pentru a le obține;

**7.1.4.** să participe la procesul de luare a deciziilor cu privire la furnizarea serviciilor sociale;

**7.1.5.** să i se asigure păstrarea confidențialității asupra informațiilor furnizate și primite;

**7.1.6.** să i se asigure continuitatea serviciilor sociale furnizate, atât timp cât se mențin condițiile care au generat situația de dificultate;

**7.1.7.** să fie protejată de lege atât ea, cât și bunurile ei, atunci când nu are capacitate de decizie, chiar dacă este îngrijită în familie sau într-o instituție;

**7.1.8.** să i se respecte demnitatea și intimitatea;

**7.1.9.** să participe la luarea deciziilor privind intervenția socială, putând alege variante de intervenții, dacă acestea există;

**7.1.10.** să participe la evaluarea serviciilor sociale primite;

**7.1.11.** să participe în organismele de reprezentare ale furnizorilor de servicii sociale.

**7.2.** Acordul persoanei beneficiare pentru divulgarea informațiilor confidențiale se asumă numai în formă scrisă.

**7.3.** Informațiile confidențiale pot fi dezvăluite fără acordul beneficiarilor în următoarele situații:

**7.3.1.** atunci când dispozițiile legale o prevăd în mod expres;

**7.3.2.** când este pusă în pericol viața persoanei beneficiare sau a membrilor unui grup social;

**7.3.3.** pentru protecția vieții, integrității fizice sau a sănătății persoanei, în cazul în care aceasta se află în incapacitate fizică, psihică, senzorială ori juridică de a-și da consimțământul.

**7.4.** Prelucrarea datelor persoanelor beneficiare de servicii sociale, de către toate entitățile implicate în toate etapele procesului de acordare a serviciilor sociale, se realizează cu respectarea prevederilor [Regulamentului (UE) 2016/679](https://legislatie.just.ro/Public/DetaliiDocumentAfis/201834) al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE.

**7.5.** Obligațiile persoanei beneficiare sunt cele prevăzute la [art. 36^2 din Legea asistenței sociale nr. 292/2011](https://legislatie.just.ro/Public/DetaliiDocumentAfis/280943), cu modificările și completările ulterioare, și în standardele minime de calitate aplicabile serviciului social care face obiectul contractului, în principal:

**7.5.1.** să furnizeze informații corecte cu privire la identitate, situația familială, socială, medicală și economică;

**7.5.2.** să participe la procesul de furnizare a serviciilor sociale;

**7.5.3.** să contribuie, în conformitate cu legislația în vigoare, la plata serviciilor sociale furnizate, în funcție de tipul serviciului și de situația ei materială;

**7.5.4.** să comunice orice modificare intervenită în legătură cu situația ei personală;

**7.5.5.** să respecte regulamentul de organizare și funcționare al serviciului social și regulamentul de ordine internă/regulile casei.

**8.** **Soluționarea reclamațiilor**

**8.1.** Beneficiarul are dreptul de a formula verbal și/sau în scris reclamații cu privire la acordarea serviciilor sociale și activitatea personalului, în conformitate cu procedura privind sesizările și reclamațiile aprobată de furnizorul de servicii sociale și adusă la cunoștința persoanelor beneficiare.

**8.2.** Reclamațiile pot fi adresate furnizorului de servicii sociale direct sau prin intermediul oricărei persoane din cadrul echipei de implementare a planului de servicii sociale.

**8.3.** Furnizorul de servicii sociale are obligația de a analiza conținutul reclamațiilor, consultând atât beneficiarul de servicii sociale, cât și specialiștii implicați în implementarea planului de servicii sociale, și de a formula răspuns în termen de maximum 10 zile de la primirea reclamației.

**8.4.** Beneficiarul are dreptul de a semnala orice suspiciune de abuz, neglijare, exploatare, tratament degradant sau orice altă formă de violență conform procedurii specifice prevăzute în standardul minim de calitate al serviciului social respectiv.

**9.** **Rezilierea contractului**

**Constituie motiv de reziliere a prezentului contract următoarele:**

**9.1.** refuzul obiectiv al beneficiarului de servicii sociale de a mai primi serviciile sociale, exprimat în mod direct sau prin reprezentantul său legal;

**9.2.** nerespectarea în mod repetat de către beneficiarul adult de servicii sociale a regulamentului de ordine internă CZA/regulament de organizare si funcționare CZA/regulilor casei.

**10.** **Suspendarea contractului:**

**10.1.** la solicitarea beneficiarului adult pe perioada spitalizărilor, pentru urmarea unor tratamente medicale, recuperare medicală;

**10.2.** la solicitarea beneficiarului adult pe perioada vacanțelor/excursiilor/călătoriilor (pentru o perioadă ce depășește o lună dar nu mai mult de 6 luni calendaristice, cu excepția cazurilor medicale).

**11.** **Încetarea contractului**:

**11.1.** la expirarea duratei contractului;

**11.2.** prin acordul părților privind încetarea contractului, în situația beneficiarului adult;

**11.3.** când obiectivul planului de servicii sociale a fost atins;

**11.4.** în cazul retragerii licenței de funcționare a serviciului social;

**11.5.** în cazuri de forță majoră;

**11.6.** alte situaţii.

**12.** **Dispoziții finale**

**12.1.** Părțile contractante au dreptul, pe durata îndeplinirii prezentului contract, de a conveni modificarea clauzelor acestuia prin act adițional numai în cazul apariției unor circumstanțe care lezează interesele legitime ale acestora și care nu au putut fi prevăzute la data încheierii prezentului contract.

**12.2.** Prevederile prezentului contract se completează cu prevederile legislației în vigoare în domeniu.

**12.3.** Prezentul contract va fi interpretat conform legilor din România.

**12.4.** Furnizorul de servicii sociale realizează monitorizarea și evaluarea serviciilor sociale acordate, în conformitate cu obligațiile prevăzute la [art. 26^1 alin. (1) lit. g)](https://legislatie.just.ro/Public/DetaliiDocumentAfis/291680) - [i)](https://legislatie.just.ro/Public/DetaliiDocumentAfis/291680), [alin. (2)](https://legislatie.just.ro/Public/DetaliiDocumentAfis/291680) și [(3) din Legea nr. 197/2012](https://legislatie.just.ro/Public/DetaliiDocumentAfis/291680), cu modificările și completările ulterioare, precum și în conformitate cu prevederile legilor speciale și ale standardelor minime de calitate aplicabile.

**12.5.** Măsurile de implementare a planului de servicii sociale se comunică serviciului public de asistență socială, în conformitate cu prevederile [art. 45 alin. (3) din Legea asistenței sociale nr. 292/2011](https://legislatie.just.ro/Public/DetaliiDocumentAfis/280943), cu modificările și completările ulterioare.

**12.6** Serviciile sociale se acordă până la obtinerea autorizării de Securitate pentru Incendii pentru clădirea in care funcționează Centrul de Zi Alzheimer.

12.7 Este necesară eliberarea autorizației privind securitatea la incendiu pentru clădirea în care funcționează Centrul de Zi Alzheimer.

**13. Documentele anexe ale contractului:**

**13.1.** planul de servicii sociale;

**13.2.** documentul cu privire la informarea persoanei beneficiare cu privire la regulamentul intern, procedurile operaționale etc.

**14.** **Arhivare și comunicare**

**14.1.** Un exemplar al contractului este păstrat în dosarul de caz.

**14.2.** Prezentul contract de furnizare a serviciilor sociale a fost încheiat la sediul serviciului social în două exemplare, câte unul pentru fiecare parte contractantă.

**14.3.** Datele privind încheierea contractului se înregistrează în Registrul național unic al beneficiarilor de servicii sociale, odata cu devenirea funcțională a Registrului, prin grija furnizorului de servicii sociale, în termen de 24 de ore de la data încheierii acestuia.

**BUCURESTI, SECTOR 1**

**Furnizorul de Servicii Sociale,**

**DIRECȚIA GENERALĂ DE ASISTENȚĂ SOCIALĂ**

**ȘI PROTECȚIA COPILULUI SECTOR 1**

|  |  |
| --- | --- |
| **Director General,**Doina Rozetty PRESCURĂ**Avizat pentru legalitate,**Consilier JuridicNume:\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Avizat, Director General Adjunct,**Direcția Persoană FamilieNicoleta-Mioara VOICU**Avizat, Director General Adjunct** Direcția EconomicăMarius PETRES **p Șef Centru**He \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Întocmit,**Helene Mădălina RADU Inspector de specialitate | **BENEFICIAR****Reprezentat prin:**În calitate de\_\_\_\_\_\_\_\_\_\_\_\_\_\_\_\_\_\_\_\_\_ |